Diari Oficial de la Generalitat Valenciana


Sumari del DOGV 5000, del 06-05-2005 (2005/4756)

ORDE de 6 d'abril de 2005 de la Conselleria de Cultura, Educació i Esport, per la qual es convoquen per mitjà de l'Institut Valencià de la Música, beques per al perfeccionament de músics jóvens, en centres nacionals i internacionals, durant l'any 2005 i el curs acadèmic 2005/2006, i s'aproven les bases corresponents.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5000

Data del DOGV
:   06-05-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/4756


Data del document
:   06-04-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * educació artística
    * suport econòmic
    * ajuda pública
    * jove
    * música
    * professió artística
    * assignació per estudis

ORDE de 6 d'abril de 2005 de la Conselleria de Cultura, Educació i Esport, per la qual es convoquen per mitjà de l'Institut Valencià de la Música, beques per al perfeccionament de músics jóvens, en centres nacionals i internacionals, durant l'any 2005 i el curs acadèmic 2005/2006, i s'aproven les bases corresponents. [2005/X4756]
  
La Llei 2/1998, de 12 de maig, Valenciana de la Música crea l'Institut Valencià de la Música (IVM) com a ens públic adscrit a la Conselleria de Cultura, Educació i Esport que té com a objectiu la planificació, l'execució i la coordinació de la política cultural de la Generalitat en el camp de la música i en l'àmbit de les seues competències.
  
A més, i dins les mesures de foment de la cultura musical, la Llei Valenciana de la Música establix programes de concessió d'ajudes per a l'assistència a cursos, seminaris i trobades de perfeccionament tècnic i artístic per als músics amb les condicions adequades.
  
Amb esta finalitat, la Conselleria de Cultura, Educació i Esport de la Generalitat Valenciana convoca, a través de l'Institut Valencià de la Música, beques per al perfeccionament de músics jóvens, en centres nacionals i internacionals, durant l'any 2005 i el curs acadèmic 2005/2006, a fi de contribuir a la millora de la formació tècnica i musical dels músics valencians.
  
Per tot això, i fent ús de la facultat que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià, modificada per Llei 1/2002, de 26 de febrer, de la Generalitat Valenciana, i tenint en compte allò disposat a la Llei 38/ 2003, de 17 de novembre, General de Subvencions,
  
ORDENE
  
Primer
  
Convocar la concessió de beques per al perfeccionament de músics jóvens, en centres nacionals i internacionals, durant l'any 2005 i el curs acadèmic 2005/2006, i aprovar les bases per les quals es regirà, model de sol·licitud i model de declaració responsable de no trobar-se en les situacions de prohibició per obtindre la condició de beneficiari, que s'inclouen com a annexos I, II i III d'esta orde.
  
Segon
  
L'import global màxim a concedir serà de 122.610 euros, i es farà efectiu a càrrec de la línia de subvenció SE000070 del capítol IV del pressupost de l'Institut Valencià de la Música per a l'any 2005.
  
DISPOSICIONS FINALS
  
Primera
  
La directora gerent de l'Institut Valencià de la Música serà l'òrgan competent per a l'ordenació i instrucció del procediment de concessió de les beques de perfeccionament, i se l'autoritza a dictar les resolucions que requerisca l'aplicació i el desplegament d'esta orde.
  
Segona
  
Esta orde produirà efectes des del dia de la publicació en el Diari Oficial de la Generalitat Valenciana.
  
D'acord amb el que estableixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà presentar potestativament recurs de reposició o directament recurs contenciós administratiu en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació.
  
València, 6 d'abril de 2005.
  
El conseller de Cultura, Educació i Esport,
  
ALEJANDRO FONT DE MORA TURÓN
  
ANNEX I
  
Bases reguladores de la convocatòria de beques per a l'assistència de músics jóvens a cursos de perfeccionament durant l'any 2005 i el curs acadèmic 2005/2006.
  
Primera. Objecte
  
La concessió de les beques té com a objecte facilitar l'assistència a cursos de perfeccionament musical en les condicions i els casos previstos en la present convocatòria.
  
Segona. Beneficiaris
  
1. Podran sol·licitar les beques les persones físiques que complisquen els requisits següents:
  
a) Ser espanyol o nacional d'un estat membre de la Unió Europea i ser resident en qualsevol municipi de la Comunitat Valenciana almenys durant els cinc anys anteriors a la publicació de la convocatòria.
  
b) No haver complit vint-i-huit anys l'últim dia del termini establit per a la presentació de sol·licituds. Este requisit no s'exigirà en les modalitats de direcció d'orquestra, direcció de cor, cant, cant d'estil, instruments de música tradicional, o en el cas que el sol·licitant haguera gaudit d'una beca de perfeccionament de la Generalitat en qualsevol de les dos convocatòries anteriors.
  
c) Estar en possessió de la titulació superior de música o cant, en qualsevol especialitat.
  
d) També podran optar a les beques els qui estiguen matriculats en l'últim curs de la seua especialitat instrumental o vocal.
  
e) De forma excepcional i subsidiària, podran optar a les beques els aspirants que, sense posseir les titulacions mencionades, acrediten una trajectòria professional i artística d'especial interés en el camp de la interpretació musical. La Comissió Avaluadora fixada en la base cinquena decidirà si admet o no les sol·licituds d'estos casos excepcionals.
  
f) No trobar-se en cap de les circumstàncies relacionades en el paràgraf 2 de l'article 13 de la Llei General de Subvencions, que es concreten en el model de declaració responsable inclosa com a annex III.
  
Els sol·licitants hauran de reunir els requisits exigits en les bases de la convocatòria a la finalització del termini de presentació de sol·licituds establit en la base quarta.
  
2. Atés l'objecte d'esta convocatòria, en cap cas no es concediran beques per a cursar estudis dirigits a l'obtenció de titulació acadèmica.
  
3. Les beques es concediran exclusivament a persones físiques i seran indivisibles. La duració màxima s'establix en un curs acadèmic o any natural, si cal.
  
4. En queden exclosos els sol·licitants que hagen rebut esta beca tres voltes o més durant els últims set anys per al perfeccionament del seu instrument.
  
5. En queden exclosos els sol·licitants que exercisquen activitats musicals professionals com a professors de conservatoris o centres d'ensenyament musical i com a instrumentistes d'orquestres, bandes o agrupacions professionals.
  
Tercera. Modalitats i dotació de les beques
  
La dotació de les beques es fixarà segons estes dos opcions:
  
Modalitat A: fins a un mes de duració, amb independència que es realitze dins o fora d'Espanya, un màxim de 1.200 euros per beca, destinant-se a esta modalitat un màxim de 12.000 €. En cas de no adjudicar-se en la seua totalitat, la quantitat no disposada passarà a la Modalitat B.
  
Modalitat B: fins a un any de duració, amb independència que es realitze dins o fora d'Espanya, un màxim de 7.000 euros per beca, destinant-se a esta modalitat el crèdit restant.
  
Es concediran fins a un màxim de 10 beques de la modalitat A i 30 beques de la modalitat B, per l'import màxim, en conjunt, de 122.610 euros de la línia de subvenció SE000070 del capítol IV del pressupost de l'IVM per a l'any 2005.
  
Quarta. Sol·licituds
  
1. El termini de presentació de sol·licituds serà de 20 dies a comptar des de l'endemà de la publicació de la present convocatòria en el Diari Oficial de la Generalitat Valenciana.
  
2. Les sol·licituds, formalitzades necessàriament segons el model de l'annex II d'esta convocatòria, i dirigides a l'Institut Valencià de la Música, es podran presentar en l'Institut Valencià de la Música, plaça de Viriat s/n, 46956 València, en la Conselleria de Cultura, Educació i Esport, av. Campanar, 32, de València, en les Direccions Territorials de Cultura, Educació i Esport d'Alacant (c/ Carratalà, 47), Castelló de la Plana (av. Mar, 23) i València (av. Gregori Gea, 12), o per qualsevol dels mitjans previstos en l'article 38.4 de la Llei de Règim Jurídic de les Administracions Públiques i del Procediment Administratiu Comú, justificant la data d'imposició del enviament en l'oficina de correus o presentació en el Registre i anunciant a l'Institut Valencià de la Música la remissió de la sol·licitud per mitjà de fax o telegrama, en el mateix dia.
  
Les sol·licituds hauran d'acompanyar-se de la següent documentació:
  
a) Memòria explicativa del programa de treball del sol·licitant, que haurà d'incloure una estimació econòmica justificada i desglossada (viatge; estada; matrícula; material; etc.).
  
b) Fotocòpia de la titulació i de l'expedient acadèmic, en el qual s'haurà d'indicar l'últim curs realitzat i les qualificacions obtingudes.
  
c) Memòria explicativa de l'experiència artística i les principals activitats realitzades.
  
d) Prova acreditativa documental dels contactes realitzats pel sol·licitant per a l'admissió en el centre o centres proposats en la instància per a la realització del seu programa de treball. Si la beca li és concedida estarà condicionada a la seua admissió definitiva. En el cas que se sol·licite la beca per a treballar directament amb un professor o mestre de prestigi reconegut, s'haurà d'acreditar per escrit la disponibilitat del professor.
  
e) En el cas que la sol·licitud siga per a l'estranger, el sol·licitant haurà d'indicar els idiomes que coneix i el seu respectiu nivell de coneixement, aportant els certificats oficials que ho justifiquen.
  
f) S'hauran de fer constar per escrit les subvencions o beques sol·licitades o atorgades per altres administracions o ens públics o privats, o si és procedent, declaració de no haver sol·licitat o rebut altres beques o ajudes.
  
g) Llista de beques o ajudes rebudes durant els últims cinc anys d'institucions públiques o privades per a realitzar cursos d'ampliació o perfeccionament de l'especialitat artística pròpia.
  
h) Fotocòpia del document nacional d'identitat.
  
i) Documentació acreditativa de trobar-se al corrent de les obligacions tributàries i davant la Seguretat Social. L'acreditació s'haurà de referir al moment de finalització del termini de presentació de sol·licituds.
  
Queden eximits de presentar la documentació indicada els beneficiaris de les beques o ajudes destinades expressament a finançar estudis en centres de formació pública o privats si les perceben directament les persones individuals beneficiàries, d'acord amb l'Orde de 30 de maig de 1996 de la Conselleria d'Economia i Hisenda.
  
j) Qualsevol altre document que, segons el parer del sol·licitant, puga servir per a valorar millor els seus mèrits en relació amb els criteris de prioritat que s'establixen més avant.
  
k) Còpia de la declaració de l'impost sobre la renda de les persones físiques corresponent a l'exercici fiscal de 2003 de la unitat familiar en què el sol·licitant estiga integrat a efectes fiscals, segellada per alguna de les oficines habilitades pel Ministeri d'Hisenda. En el cas de trobar-se exempt de l'obligació de presentar declaració de l'impost sobre la renda de les persones físiques, haurà de presentar-se certificat de l'Agència Tributària que acredite no haver presentat declaració.
  
Els treballadors autònoms hauran d'aportar, a més, una còpia de la declaració dels rendiments corresponents al quart trimestre de l'any 2004.
  
La no aportació d'esta documentació fiscal redundarà en perjudici del sol·licitant, al qual li serà assignada la puntuació mínima, llevat que acredite suficientment que la unitat familiar a què pertany no percep les rendes mínimes a partir de les quals es té l'obligació de presentar la declaració.
  
l) Certificat d'empadronament, en el qual es faça constar la residència durant els últims cinc anys, als efectes d'acreditar la condició de beneficiari.
  
m) Declaració responsable de no trobar-se en les situacions de prohibició per a obtindre la condició de beneficiari, de conformitat amb allò disposat al paràgraf 2 de l'article 13 de la Llei General de Subvencions, segon model que s'inclou com a annex III d'esta convocatòria.
  
Els documents expedits pel mateix interessat hauran d'anar firmats per ell.
  
3. Si la sol·licitud no inclou totes les dades exigides o hi falta documentació acreditativa, s'instarà l'interessat perquè en el termini de deu dies corregisca estos defectes, amb l'advertència que si no ho fa es tindrà per desistit de la seua petició i la sol·licitud serà arxivada després de dictar resolució, segons indica l'article 71.1 de la Llei 30/92. La millora o esmena de la documentació haurà de presentar-se preferentment a l'IVM. En el cas de presentar-se per qualsevol altre mitjà o lloc previst en la LRJPAC, haurà de comunicar-se a l'IVM per mitjà de fax o telegrama, en el mateix dia de la seua presentació.
  
En tot cas, la directora gerent de l'Institut Valencià de la Música podrà requerir dels sol·licitants que proporcionen qualsevol informació aclaridora que resulte necessària en relació amb els punts anteriorment ressenyats.
  
Cinquena. Comissió Avaluadora
  
Per a la valoració i selecció de les sol·licituds presentades, es constituirà una Comissió Avaluadora presidida per la directora gerent de l'Institut Valencià de la Música, que estarà integrada, a més, pel cap del Departament de Difusió i Ajudes, en qualitat de vicepresident, i de tres a cinc vocals designats per la directora gerent entre professionals de solvència reconeguda en el camp de la música. Actuarà com a secretari, amb veu i sense vot, un administratiu d'este ens públic.
  
Sisena. Criteris de prioritat
  
1. La Comissió Avaluadora tindrà en compte, en primer lloc, els criteris següents, per orde d'importància:
  
a) Interés del programa de treball presentat. La Comissió podrà establir per a les beques de la modalitat B la preferència dels programes de treball a desenvolupar en centres de perfeccionament de caràcter públic o privat, on es garantisca una prova d'admissió objectiva, vinculada a les potencialitats artístiques del sol·licitant.
  
b) Currículum. Activitats realitzades fins a la data de presentació de la sol·licitud.
  
c) Expedient acadèmic del sol·licitant.
  
d) Adequació de l'acció formativa a la projecció professional del sol·licitant.
  
e) Cursos i altres activitats de formació realitzats pel sol·licitant i relacionats amb la seua especialitat artística.
  
2. En segon lloc, la Comissió Avaluadora convocarà una audició per als sol·licitants, notificant-los el lloc, el dia, i l'hora, deu dies abans. Podrà excepcionar-se l'audició en els supòsits de sol·licituds de modalitat A, així com les especialitats de direcció d'orquestra, direcció de cor, composició, cant d'estil o instruments de música tradicional. Els beneficiaris de beca per a un segon any dins del mateix programa formatiu podran ser excepcionats de l'audició, si així ho considera la Comissió.
  
Els sol·licitants en la modalitat de composició hauran de presentar tres exemplars d'obres originals per a diferent plantilla orquestral o cambrística, per al seu estudi i valoració per la Comissió. Els sol·licitants en la modalitat de direcció hauran de presentar un vídeo de visió frontal del director on es puga valorar per la Comissió la tècnica de direcció de l'aspirant
  
3. L'audició consistirà en la interpretació d'una obra obligada per instrument i una altra de lliure elecció. Les obres obligades per instrument són:
  
Violí: Concert núm. 4 en re major, 1r moviment (W.A. Mozart)
  
Viola: Suite núm. 3 en do major, ZEW 3719 (J.S. Bach)
  
Violoncel: Suite núm. 3 en do major AHV 2068 (J.S. Bach)
  
Contrabaix: 1ª suite en sol major (versió de François de Rabath, de J.S. Bach)
  
Clavecí: Partita núm. 5 BWV 829 (J.S. Bach)
  
Piano: Polonesa-Fantasia, opus 61 (F. Chopin)
  
Orgue: Tocata i fuga en re menor (J.S. Bach)
  
Guitarra: Capriccio Diabolico (revisió d'Andrés Segovia, de Mario Castelnuovo Tedesco)
  
Arpa: Sonata (P. Hindemith)
  
Flauta: Pièce, per a flauta sola (J. Ibert)
  
Oboè: Metamorfosi (B. Britten)
  
Clarinet: Tres peces per a clarinet sol (I. Stravinsky)
  
Fagot: Concert en si major, KV 191 (W.A. Mozart)
  
Trompeta: Concerto (Charles Chaynes)
  
Trompa: Concert núm. 1, opus 11 (R. Strauss)
  
Trombó: Improvisació núm.1 (E. Crespo)
  
Tuba: Concertino (J. Koetzier)
  
Saxofon: Concertino de cambra (J. Ibert)
  
Percussió: Improvisation & March, per a timbal (Elliot Carter). L'obra de lliure elecció haurà de ser per a vibràfon o marimba.
  
Els resultats d'esta audició constituiran el principal criteri per a la concessió de les beques.
  
4. Es valoraran també els recursos econòmics dels sol·licitants, de manera que s'afavorisca la situació d'aquells que tinguen menys ingressos personals i familiars.
  
5. També podran considerar-se els costos que comporte la realització del programa de treball proposat, especialment en la determinació de l'import de la beca.
  
Setena. Resolució de la convocatòria
  
1. Basant-se en la proposta de resolució emesa per la Comissió Avaluadora, la directora gerent de l'Institut Valencià de la Música elevarà la proposta definitiva al conseller de Cultura, Educació i Esport, en qualitat de president de l'Institut Valencià de la Música, qui resoldrà la convocatòria i en disposarà la publicació en un termini de quatre mesos comptats des del moment en què se publique l'orde al Diari Oficial de la Generalitat Valenciana.
  
La resolució inclourà una llista de suplents relacionats per orde de prioritat, als quals correspondrà l'ajuda en el cas de possibles renúncies sempre que mantinguen el programa de treball per al qual van sol·licitar la beca i per al qual van ser audicionats. En el cas que la convocatòria no fóra resolta en el termini previst anteriorment, es considerarien desestimades totes les sol·licituds.
  
2. Les economies que puguen produir-se per l'aplicació del que establix la present base, podran ser destinades, a través d'una nova resolució del conseller de Cultura, Educació i Esport, a incrementar la quantitat concedida a algun dels beneficiaris o a incloure'n d'altres inicialment exclosos, i en este cas es podran superar els límits establits en la base tercera.
  
3. En cap cas la quantia de la totalitat de les beques a concedir podrà excedir dels 122.610 euros previstos en la línia de subvenció SE000070 del pressupost de la Generalitat Valenciana per al 2005.
  
Huitena. Publicació i notificació
  
La resolució de la convocatòria es publicarà al tauler d'anuncis de l'Institut Valencià de la Música. En tot cas, es notificarà als interessats d'acord amb el que preveu l'article 58 de la Llei 30/92, de Règim Jurídic de les Administracions Publiques i del Procediment Administratiu Comú.
  
Novena. Obligacions dels beneficiaris
  
1. Tots els beneficiaris d'estes beques estan obligats a:
  
a) Comunicar l'acceptació de la beca en el termini de deu dies des de la notificació de l'adjudicació.
  
b) Complir el programa de treball proposat i començar les activitats per a les quals va ser concedida la beca durant l'any 2005, i en tot cas abans del 15 de novembre per a les del curs acadèmic 2005/2006.
  
c) Comunicar per escrit abans del 31 d'octubre del 2005 la renúncia a la beca concedida si no n'és possible l'aprofitament en les condicions previstes en estes bases o per qualsevol altre motiu.
  
d) Justificar documentalment l'ús de l'ajuda en la forma indicada en el número 1 de la base deu i conservar els documents justificatius de l'aplicació de la beca rebuda, per tal de poder justificar la despesa de conformitat amb l'apartat f) d'esta mateixa base, i així poder atendre les actuacions de comprovació i control.
  
e) Sol·licitar per escrit a la directora gerent de l'Institut Valencià de la Música l'autorització per a fer qualsevol canvi significatiu en el programa de treball, indicant els motius que determinen la substitució.
  
f) Presentar davant l'Institut Valencià de la Música en el termini màxim d'un mes a partir del moment en què finalitze el curs per al qual havia sigut concedida la beca, i en tot cas abans del 31 de juliol del 2006, un certificat de les autoritats acadèmiques, del professor o professors del centre on es varen realitzar els estudis o del professor que va impartir les classes de manera individualitzada i particular, que acredite la continuïtat i l'aprofitament de la labor realitzada.
  
A este certificat acadèmic s'adjuntarà una memòria detallada sobre el desplegament i la realització del treball per al qual va ser concedida l'ajuda, i també una llista de les despeses produïdes durant este període de temps, a la qual s'acompanyarà els justificants de la despesa, les factures, incloses les electròniques i qualsevol document de valor probatori de la despesa efectuada.
  
g) Reintegrar l'import de la beca, una vegada cobrada, en els casos previstos en la base deu d'esta convocatòria, així com en els supòsits contemplats a l'article 37 de la Llei 38/ 2003, General de Subvencions.
  
h) Comunicar les beques concedides per a la mateixa activitat o per a una activitat similar, acreditant-ho amb còpia de la notificació rebuda, així com la resta d'ingressos i recursos que servisquen per al finançament dels cursos de perfeccionament musical.
  
2. Els beneficiaris de les beques estan obligats, a més, a oferir un concert sempre que siguen requerits per l'Institut Valencià de la Música, pel qual no rebran cap tipus d'ingrés extraordinari. A l'efecte, al comunicar l'acceptació de la beca hauran de proposar a l'IVM les dates disponibles durant el curs acadèmic per a la realització del concert, que, en qualsevol cas, haurà d'oferir-se l'any immediatament posterior al de gaudi de la beca.
  
Igualment, hauran de donar l'adequada publicitat del caràcter públic de la beca rebuda a través de l'Institut Valencià de la Música, en totes les activitats que despleguen durant el període de gaudi de la beca, deixant constància al seu historial.
  
3. Els beneficiaris de les beques seran invitats a participar en les activitats que desenvolupe la Jove Orquestra de la Generalitat Valenciana, coincidents amb el període de duració de la beca, i en la seua corresponent especialitat.
  
4. Els beneficiaris se sotmetran a les actuacions de control financer que corresponen a la Intervenció General de la Generalitat Valenciana en relació amb l'ajuda concedida i hauran de col·laborar d'acord amb les obligacions contingudes a l'article 46 de la Llei 38/2003, General de Subvencions.
  
5. L'incompliment de les anteriors obligacions donarà lloc a l'exigència de les responsabilitats o a la imposició de les sancions que corresponguen, de conformitat amb la legislació vigent.
  
Deu. Justificació i pagament de les beques
  
1. El pagament de les beques es realitzarà de la següent manera:
  
El 80% del import concedit després de justificar l'ús de la beca, i a l'efecte els beneficiaris hauran de presentar davant l'Institut Valencià de la Música el document que acredite haver realitzat el curs o estar realitzant-lo, subscrit per l'autoritat acadèmica del centre corresponent o pel professor de prestigi reconegut que va acceptar impartir les classes de manera individualitzada. La justificació anterior s'haurà de realitzar abans del 15 de novembre del 2005. Les beques no pagades per falta de justificació seran anul·lades sense més tràmits a partir d'esta data i els beneficiaris perdran el dret a cobrar-les.
  
El 20% restant de l'import concedit en complir l'obligació continguda a la base novena 1.f), després de la finalització del curs de perfeccionament per al qual es va concedir l'ajuda.
  
2. Estes beques són incompatibles amb d'altres que puguen concedir altres organismes per a la mateixa activitat o una altra de similar. Excepcionalment, es podran comptabilitzar quan la suma de les dos no excedisca el 80% del pressupost contingut en l'estimació econòmica a què es fa referència en la base quarta 2.a, i quan la situació econòmica dels sol·licitants haja quedat justificada degudament en l'expedient.
  
3. L'Institut Valencià de la Música no pagarà les beques en el cas que els beneficiaris incomplisquen alguna de les seues obligacions. També serà procedent el reintegrament de la beca en els casos en què es justifique que el beneficiari no complia les condicions exigides en el moment de la concessió o quan es demostre l'incompliment de la finalitat per a la qual fou atorgada l'ajuda.
  
4. L'Institut Valencià de la Música podrà exigir el reintegrament de la beca una vegada pagada, amb els interessos de demora que siguen procedents, en els casos en què s'acredite l'incompliment d'alguna de les obligacions dels beneficiaris, especialment les indicades en els apartats, b) d) i f) dels números 1 i 2 de la base novena. Haurà de donar-se audiència a la persona interessada, d'acord amb l'exigència contemplada en l'article sèptim del Decret 108/1992, de 6 de juliol, del Govern Valencià.
  
Onze. Normativa supletòria
  
Per al que no preveuen les presents bases, caldrà ajustar-se al que disposa el Decret 108/1992, de 6 de juliol, del Govern Valencià, pel qual es regula la concessió de beques.